Христо Смирненски
Обучение на сърцето

chitanka.info

Сърце, внимавай, не тупти!

Доволно си туптяло ти

в безумен и жесток копнеж.

Аз я забравих, разбери!

Затуй ще ти броя до три;

на три веднага ти ще спреш.

Започвам веч: — Едно, две, три!

Готово, спри!…

* * *

Уви, нехранимайка, виж,

ти продължаваш да туптиш.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.